ปิยบุตร แสงกนกกุล: ทำไมต้องยกเลิกมาตรา 279?
รัฐธรรมนูญ 2560 มาตรา 279 รับรองให้บรรดาประกาศ คสช. คำสั่ง คสช. คำสั่งหัวหน้า คสช. และการกระทำที่เกี่ยวเนื้องทั้งหมด ชอบด้วยรัฐธรรมนูญและชอบด้วยกฎหมายโดยทั่วไปแล้ว รัฐธรรมนูญเป็นกฎหมายสูงสุด กฎหมายอื่นใด การใช้อำนาจรัฐอื่นใด หรือการกระทำอื่นใด จะขัดหรือแย้งกับรัฐธรรมนูญไม่ได้หากบุคคลผู้เกี่ยวข้องใดสงสัยว่ากฎหมายและการใช้อำนาจของรัฐต่างๆขัดรัฐธรรมนูญ บุคคลนั้นก็มีสิทธิโต้แย้งไปยังศาลเพื่อให้ชี้ขาดว่าขัดรัฐธรรมนูญหรือไม่? หากศาลเห็นว่าการกระทำใดขัดรัฐธรรมนูญหรือไม่ชอบด้วยกฎหมาย ศาลก็จะวินิจฉัยให้สิ้นผลบังคับไปต่อให้ประกาศ คำสั่งเหล่านี้จะมีเนื้อหาที่ละเมิดสิทธิตามที่รัฐธรรมนูญรับรองไว้เพียงใดต่อให้ประกาศ คำสั่งเหล่านี้ จะมีเนื้อหาที่ไม่ยุติธรรมเพียงใดต่อให้ประกาศ คำสั่งเหล่านี้ จะมีเนื้อหาขัดรัฐธรรมนูญเพียงใดต่อให้ประกาศ คำสั่ง เหล่านี้ กำหนดให้พระอาทิตย์ขึ้นทางตะวันตก ตกทางตะวันออก กำหนดให้ชายเป็นหญิง ให้หญิงเป็นชายประกาศ คำสั่ง เหล่านี้ก็จะชอบด้วยรัฐธรรมนูญเสมอ เพียงเพราะว่า มาตรา 279 เสก ให้มันชอบด้วยรัฐธรรมนูญหากบุคคลใดโต้แย้งไปที่ศาล ศาลก็จะอ้างมาตรา 279 มาเพื่อบอกว่า มันชอบด้วยรัฐธรรมนูญแล้วหากมาตรา 279 ยังคงดำรงอยู่ต่อไป เท่ากับว่าระบบกฎหมายไทยยอมรับให้การใช้อำนาจของ คสช. อยู่เหนือรัฐธรรมนูญ ในขณะที่การใช้อำนาจอื่นๆ ยังถูกตรวจสอบโต้แย้งได้เสมอมาตรา 279 ซึ่งเป็นมาตราสุดท้ายของรัฐธรรมนูญ กลับทำให้ 278 มาตราที่มาก่อนหน้าสิ้นผลบังคับกลายเป็นเศษกระดาษทันทีเมื่อเจอกับการใช้อำนาจของ คสช.หากยอมรับกันว่า การเข้ามาของ คสช. การครองอำนาจของ คสช. คือ ความจำเป็นของสถานการณ์ ดังนั้นจึงต้อง ยอม ให้ คสช. มีอำนาจพิเศษเพื่อจัดการปัญหา ต่อให้เชื่อเช่นนั้นก็ตาม อำนาจพิเศษเช่นว่าก็ต้องดำรงอยู่ในช่วงสถานการณ์พิเศษเท่านั้น เมื่อกลับสู่ระบบปกติ มีรัฐธรรมนูญถาวรประกาศใช้ มีรัฐสภาและรัฐบาลจากการเลือกตั้ง บรรดาประกาศ คำสั่ง คสช. ทั้งหลาย ก็ต้องถูกตรวจสอบได้บรรดาประกาศ คำสั่ง คสช. ยังคงมีผลในระบบกฎหมายต่อไป แต่ศาลทั้งหลายก็มีโอกาสตรวจสอบว่า ประกาศ คำสั่ง เหล่านี้ ขัดรัฐธรรมนูญหรือไม่ หากมันมีเนื้อหาที่ดี ชอบด้วยรัฐธรรมนูญจริง มันก็สามารถอยู่ต่อไปอย่างทรงเกียรติมากขึ้น หากไม่ ศาลก็จะวินิจฉัยให้สิ้นผลไปรัฐประหารครั้งนี้แตกต่างจากครั้งก่อนๆ คสช. อยู่ในอำนาจยาวนาน ใช้อำนาจหลายเรื่อง ตลอดเกือบ 4 ปี คสช. ออกประกาศ คำสั่ง จำนวนมากมายหลายร้อยฉบับ ครอบคลุมสารพัดเรื่อง ตั้งแต่ปราบเด้กแว้น ประมง ผังเมือง ย้ายข้าราชการ ถอดยศ ไปจนถึงล่าสุด ปลด กกต ออกจากตำแหน่งประกาศ คำสั่ง เหล่านี้ส่งผลกระทบต่อเนื่องเกี่ยวเนื่องมากมาย มีบุคคลที่ถูกกระทบจำนวนมาก ไม่ใช่มีแต่พวกนักการเมืองเท่านั้น คนทั่วไป หาเช้ากินค่ำ ข้าราชการประจำ นักธุรกิจ เกษตรกร ชาวประมง เอ็นจีโอ ต่างก็ถูกกระทบไปหมดการยกเลิกมาตรา 279 ไม่นำมาซึ่งความสับสนอลหม่าน ไม่นำมาซึ่งความวุ่นวาย ไม่นำมาซึ่งความขัดแย้ง ไม่ใช่เรื่องของฝักฝ่ายทางการเมืองหรือสีเสื้อตรงกันข้าม การยกเลิกมาตรา 279 นำมาซึ่งหลักความเป็นกฎหมายสูงสุดของรัฐธรรมนูญ หลักนิติรัฐ หลักการแบ่งแยกอำนาจ เปิดทางให้ศาลได้เข้ามาตรวจสอบ และทำให้รัฐธรรมนูญมีผลได้จริงรัฐประหารโดยใช้กำลังทหารยึดอำนาจการปกครองประเทศ ออกประกาศ คำสั่ง ให้มีผลเป็น กฎหมาย และเขียนรัฐธรรมนูญรับรองให้ประกาศ คำสั่ง ชอบด้วยรัฐธรรมนูญ 
รัฐธรรมนูญ 2560 มาตรา 279 รับรองให้บรรดาประกาศ คสช. คำสั่ง คสช. คำสั่งหัวหน้า คสช. และการกระทำที่เกี่ยวเนื้องทั้งหมด ชอบด้วยรัฐธรรมนูญและชอบด้วยกฎหมาย โดยทั่วไปแล้ว รัฐธรรมนูญเป็นกฎหมายสูงสุด
กฎหมาย,ปิยบุตร แสงกนกกุล,มาตรา 279,รัฐธรรมนูญ,แก้ไขรัฐธรรมนูญ